CELEX: 32022R0727
Language: hr
Date: 2022-05-11 00:00:00
Title: Uredba Komisije (EU) 2022/727 оd 11. svibnja 2022. o uskraćivanju odobrenja zdravstvene tvrdnje koja se navodi na hrani, a odnosi se na smanjenje rizika od bolesti (Tekst značajan za EGP)

12.5.2022   
               
               
                  HR
               
               
                  Službeni list Europske unije
               
               
                  L 135/1
               
            
         UREDBA KOMISIJE (EU) 2022/727
         оd 11. svibnja 2022.
         o uskraćivanju odobrenja zdravstvene tvrdnje koja se navodi na hrani, a odnosi se na smanjenje rizika od bolesti
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 17. stavak 3.,
         budući da:
         
                     (1)
                  
                  
                     U skladu s Uredbom (EZ) br. 1924/2006 zdravstvene tvrdnje koje se navode na hrani zabranjene su, osim ako ih je odobrila Komisija u skladu s tom uredbom i ako su uvrštene na popis dopuštenih tvrdnji.
                  
               
                     (2)
                  
                  
                     U pogledu zdravstvenih tvrdnji o smanjenju rizika od bolesti, člankom 15. Uredbe (EZ) br. 1924/2006 propisano je da subjekti u poslovanju s hranom zahtjeve za odobrenje zdravstvenih tvrdnji podnose nadležnom državnom tijelu države članice. Nadležno državno tijelo prosljeđuje valjane zahtjeve Europskoj agenciji za sigurnost hrane (EFSA – dalje u tekstu „Agencija”).
                  
               
                     (3)
                  
                  
                     Nakon primitka zahtjeva Agencija o njemu mora bez odlaganja obavijestiti ostale države članice i Komisiju te dati mišljenje o predmetnoj zdravstvenoj tvrdnji.
                  
               
                     (4)
                  
                  
                     Komisija odlučuje o odobravanju zdravstvenih tvrdnji uzimajući u obzir mišljenje Agencije.
                  
               
                     (5)
                  
                  
                     Nakon što je društvo Han-Biotech GmbH preko nadležnog tijela Njemačke podnijelo zahtjev u skladu s člankom 14. stavkom 1. točkom (a) Uredbe (EZ) br. 1924/2006 zatraženo je mišljenje Agencije o zdravstvenoj tvrdnji koja se odnosi na Symbiosal® i smanjenje krvnog tlaka i smanjeni rizik od hipertenzije (Pitanje br. EFSA-Q-2018-00002). Tvrdnja koju je predložio podnositelj zahtjeva glasila je kako slijedi: „Pokazalo se da „Symbiosal®” smanjuje povećanje krvnog tlaka kada se upotrebljava kao zamjena za tradicionalnu kuhinjsku sol. Povećanje krvnog tlaka čimbenik je rizika za povišeni krvni tlak (hipertenziju).”
                  
               
                     (6)
                  
                  
                     Komisija i države članice primile su 25. srpnja 2018. znanstveno mišljenje Agencije (2), u kojem je zaključeno da na temelju dostavljenih podataka nije utvrđena uzročno-posljedična veza između konzumacije „Symbiosala®” i smanjenja krvnog tlaka. Stoga tu zdravstvenu tvrdnju ne bi trebalo odobriti jer nije u skladu sa zahtjevima Uredbe (EZ) br. 1924/2006.
                  
               
                     (7)
                  
                  
                     Pri utvrđivanju mjera predviđenih u ovoj Uredbi u obzir su uzete primjedbe koje je podnositelj zahtjeva podnio Komisiji u skladu s člankom 16. stavkom 6. Uredbe (EZ) br. 1924/2006.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Zdravstvena tvrdnja navedena u Prilogu ovoj Uredbi ne uvrštava se na popis dopuštenih tvrdnji Unije predviđen člankom 14. stavkom 1. Uredbe (EZ) br. 1924/2006.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske Unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. svibnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 404, 30.12.2006., str. 9.
         
         
            (2)  EFSA Journal 2018.; 16(7):5364.
      
      
         
            PRILOG
            Odbijena zdravstvena tvrdnja
            
                        Zahtjev – relevantne odredbe Uredbe (EZ) br. 1924/2006
                     
                     
                        Hranjiva tvar, tvar, hrana ili kategorija hrane
                     
                     
                        Tvrdnja
                     
                     
                        Referentni broj mišljenja EFSA-e
                     
                  
                        Članak 14. stavak 1. točka (a) – zdravstvena tvrdnja koja se odnosi na smanjenje rizika od pojave bolesti
                     
                     
                        „Symbiosal®” (dodatak prehrani koji sadržava morsku sol (97 %) i hitozan (3 %)).
                     
                     
                        Pokazalo se da „Symbiosal®” smanjuje povećanje krvnog tlaka kada se upotrebljava kao zamjena za tradicionalnu kuhinjsku sol. Povećanje krvnog tlaka čimbenik je rizika za povišeni krvni tlak (hipertenziju).
                     
                     
                        Q-2018-00002